Ikt. sz.: ISK/678/1 (2022)

**A Köznevelési Bizottság**

(a továbbiakban: KÖB)

**2022. január 27-ei ülésének emlékeztetője**

**Az ülés időpontja: 2022. január 27.**

**Az ülés helye: Teams felület**

**Levezető elnök: Mesterházy Ferenc KÖB elnök**

Mesterházy Ferenc KÖB elnök köszöntötte a jelenlévőket, majd a határozatképesség megállapításával megnyitotta a Köznevelési bizottság ülését. Az ülésről videófelvétel készült.

Résztvevők:

* Antalné Dr. Szabó Ágnes főigazgató (ELTE Tanárképző Központ)
* Bánfi Boglárka Anna (ELTE TÓK HÖK)
* Csapodi Zoltán igazgató (ELTE Trefort Ágoston Gyakorló Gimnázium)
* Dr. Kóczián Lilla központvezető (ELTE Rektori Koordinációs Központ)
* Dr. Lerner Tibor igazgató (ELTE Savaria Egyetemi Központ)
* Dr. Zentai László rektorhelyettes (ELTE)
* Kaibinger Pál igazgató (ELTE Bárczi Gusztáv Gyakorló Általános Iskola)
* Kispálné Horváth Mária igazgató (ELTE Savaria Regionális Pedagógiai Szolgáltató és Kutató Központ)
* Láng György igazgató (ELTE Radnóti Miklós Gyakorló Általános Iskola és Gyakorló Gimnázium)
* Lőrincz Péter (ELTE TTK HÖK)
* Mesterházy Ferenc igazgató (ELTE Gyertyánffy)
* Mlinkó Renáta igazgató (ELTE Gyakorló Országos Pedagógiai Szakszolgálat)
* Papp Tibor igazgató (ELTE Bolyai János Gyakorló Általános Iskola és Gimnázium)
* Dr. Rónay Zoltán oktatási dékánhelyettes (ELTE PPK)
* Salga Imre igazgató (ELTE Apáczai Csere János Gyakorló Gimnázium és Kollégium)
* Schuchné Rumpli Henriette igazgató (ELTE Gyakorló Óvoda és Egységes Gyógypedagógiai Módszertani Intézmény)
* Szabóné Szitányi Judit dékánhelyettes (ELTE TÓK)
* Végh Bíborka (ELTE BGGyK HÖK)

Távolmaradók:

* Krajcsovitsné Dőry Krisztina óvodavezető ELTE Gyakorló Óvoda, internet hálózati hiba miatt.
* Dr. Márkus Eszter dékánhelyettes ELTE BGGYK - kimentését kérte, nem delegált mást szavazati joggal

a KÖB a napirendet egyhangúlag elfogadta.

A Bizottság részére korábban megküldött, elfogadott napirend:

1. **Javaslat az ELTE Köznevelési Szabályzatának módosítására (1. melléklet: szövegszerű javaslat)**
2. **Az ELTE Alapító Okiratának módosításával kapcsolatos állásfoglalás, a Dr. Kóczián Lilla központvezető asszony által küldött javaslat alapján (2. melléklet)**
3. **Egyebek**

Tárgyalás

1. **Javaslat az ELTE Köznevelési Szabályzatának módosítására (1. számú melléklet)**

Az első napirendi pontban Mesterházy Ferenc elnök az ELTE Köznevelési szabályzat 13.§ (1) d) pontjának módosításával kapcsolatosan adott tájékoztatást.

A köznevelésben egy olyan speciális helyzet állt elő a minimálbér, bérminimum emeléssel kapcsolatban, hogy egy pályakezdő gyakornok bére megegyezne, illetve magasabb lenne a már 8-10 éve pályán lévő pedagógusénál. A helyzethez hozzátartozik, hogy a köznevelésben egyre jelentősebb a pedagógus hiány. Nem csak az új munkaerő megtalálása okoz gondot, hanem a pedagógusok pályán tartása is. Ebből az okból kifolyólag 3 évvel ezelőtt sikerült bevezetni a *pályakezdői pótlékot* (Gyakornok 1 - Ped.I.03.)*,* amely bekerült az Egyetem Köznevelési szabályzatába. A jelen kialakult helyzet a korábbi pótlék módosítását kívánja. A Bizottság egy olyan kompenzációs lehetőséget dolgozott ki, amely nem csak a pályakezdőket, hanem a már pályán lévők megtartását is segítő pótlék lenne. Decemberben, a Kancellár úrral történt egyeztetésre a Bizottság kiszámolta, hogy milyen anyagi vonzata lenne az Egyetem által fenntartott köznevelési intézményekben az új kompenzásiós lehetőség bevezetése a Ped.I.06. sorig. Amelyhez felhasználásra kerülne az a forrás, amely eddig a meglévő pályakezdői pótlékokra rendelkezésre állt, illetve valamennyi plusz forrást kellene bevonni, ahhoz, hogy ez kiterjeszthető legyen a Ped.I.06. terjedő sávra. A kezdeményezés jóváhagyást kapott Kancellár úrtól. Az Egyetem 10 köznevelési intézményében éves szinten összesen mintegy 25 millió forintos többletet jelentene az új pótlék bevezetése. Ahhoz, hogy ez bevezethető legyen szükséges az Egyetem Köznevelési szabályzatának módosítására, a korábban a Bizottság tagjainak korábban megküldött, szövegszerű javaslat szerint. A pótlék bevezetése – az ELTE Emberi Erőforrások Igazgatóságával történt egyeztetést követően – határozott időre, naptári évre szólna, azért hogy amennyiben változik a jogszabályi környezet, valamilyen módon változik a bérképzés, abban az esetben visszavonható legyen a pótlék.

Ahhoz, hogy módosulhasson a Köznevelési szabályzata Szenátusi döntésre van szükség. Amennyiben a KÖB a mai napon elfogadja a módosítást, abban az esetben a február 14-ei Szenátusi ülés elé kerülhet ez a kérdés. Amennyiben a Szenátus elfogadja a módosítást, abban az esetben az új pótlék 2022. február 1-jétől adható lenne, amely a KGH és az EEI részéről is kivitelezhető lesz.

Az előterjesztéssel kapcsolatban hozzászóló, kérdező: Dr. Kóczián Lilla.

Mesterházy Ferenc elnök szavazásra bocsátotta az ELTE Köznevelési szabályzat 13.§ (1) d) pontjának módosításáról szóló javaslat elfogadását a Szenátusi előterjesztéshez.

A szavazásban résztvevők száma: 16 fő.

A Köznevelési Bizottság egyhangú szavazással támogatta a Köznevelési szabályzat módosítását.

1. **Az ELTE Alapító Okiratának módosításával kapcsolatos állásfoglalás, a Dr. Kóczián Lilla központvezető asszony által küldött javaslat alapján (2. melléklet)**

Dr. Kóczián Lilla központvezető asszony és Mesterházy Ferenc elnök rövid tájékoztatást adott az ELTE Alapító Okiratának, a nemzeti felsőoktatásról szóló 2011. évi CCIV. törvény 8. § (4) bekezdése szerinti módosításáról, amely az ELTE köznevelési intézményei önálló jogi személyként való működését teszik lehetővé.

Az előterjesztéssel kapcsolatban hozzászóló nem volt.

A Szenátus döntése szükséges az ELTE Alapító Okiratának, a köznevelési intézmények státuszára vonatkozó módosításához, ezért Mesterházy Ferenc elnök javaslatára a bizottsági tagok szavazatukkal támogatták az Alapító Okirat 2. számú melléklet szerinti módosítását.

A szavazásban résztvevők száma: 16 fő.

A Köznevelési Bizottság egyhangú szavazással támogatta az ELTE Alapító Okiratának módosításáról szóló előterjesztést.

1. **Egyebek**
* Mesterházy Ferenc elnök kérésére Antalné dr. Szabó Ágnes főigazgató asszony rövid tájékoztatást adott az ELTE azon esetleges tervéről, hogy további gyakorlóintézményeket von be a fenntartásába, annak érdekében, hogy a pedagógusképzés, főleg a tanárképzés megváltozott és a gyakorlati képzést növelő kötelezettsége teljesíthető legyen.

Hozzászóló: Szabóné Szitányi Judit dékánhelyettes, Csapodi Zoltán igazgató

* Mesterházy Ferenc elnök kérésére Dr. Kóczián Lilla központvezető rövid tájékoztatást adott a 2022.01.31-ei pedagógussztrájkkal kapcsolatban kapott információkról, illetve az ELTE-n belüli, a sztárjkot érintő egyeztetésekről.

Hozzászóló nem volt.

Egyéb, a Bizottsági ülést érintő hozzászólás nem volt.

Mesterházy Ferenc elnök megköszönte a Bizottság munkájában való részvételt és lezárta az ülést.

Budapest, 2022. február 4.

|  |  |
| --- | --- |
|  | Mesterházy Ferenca Köznevelési Bizottság elnöke |

1. számú melléklet

Szövegszerű javaslat az ELTE Köznevelési Szabályzatának módosítására,
a minimálbér emelése okozta bérösszecsúszás kompenzálásának lehetőségéhez:

"13.§ (1) d) pályakezdői pótlék *helyett*pályakezdői és pályántartó pótlék. (5) Pályakezdői és pályántartó pótlék fizethető a gyakornoki és a pedagógus I. 02-06. fizetési fokozatokba sorolt pedagógusoknak. A pályakezdői és pályántartó pótlék mértéke: az illetményalap ~~10-40%-a~~. 1-20%-a"

1. számú melléklet

Okirat száma:

Módosító okirat

**Az Eötvös Loránd Tudományegyetem az Innovációs és Technológiai Minisztérium által 2021. július 13. napján kiadott, KVFO/68867/2021-ITM számú alapító okiratát** **az államháztartásról szóló 2011. évi CXCV. törvény 8/A. §-a és a nemzeti felsőoktatásról szóló 2011. évi CCIV. törvény 8. § (4) bekezdése alapján a következők szerint módosítom:**

1. **Az alapító okirat 6.2.1. pontja a 3. bekezdését követően kiegészül az alábbi bekezdéssel:**

„A felsőoktatási intézmény által fenntartott, 6.2.3. pontban nevesített köznevelési intézmények a felsőoktatási intézmény jogi személyiséggel rendelkező szervezeti egységeiként működnek.”

1. **Az alapító okirat 6.2.1. pontjának 4. bekezdésében a** „múzeumi, köznevelési feladatot” **szövegrész helyébe a** „múzeumi feladatot” **szöveg lép.**
2. **Az alapító okirat 2. melléklete helyébe a jelen módosító okirat 2. melléklete lép.**

Jelen módosító okiratot a törzskönyvi nyilvántartásba történő bejegyzés napjától *(VAGY)* »dátum« napjától kell alkalmazni.

Kelt: »Helység név, dátum«

P.H.

Prof. Dr. Palkovics László

innovációért és technológiáért felelős miniszter